sv en en en fr de da id sv nb da nl da da da sv da da da sv da da da da da da da da da en en
Zameer tog fusen på DCF’s UK - Svanholm Cricketklub
Søndag d. 18. maj 2014 kl. 18:48 af Henrik Pfaff
Zameer Khan har i de sidste par år trods udmærkede præstationer og en bedre teknik end nogle af de såkaldte gærdespillere, der vælges, ikke været i nåde hos DCF’s UK, hvis veje i øvrigt kan betegnes som uransagelige for nu at holde os til bibelsproget. Zameers ”udelukkelse” er svært at forklare. Han sparker meget sjældent til sin gamle mor – så vidt vides - .og laver aldrig optøjer..
Det er ligesom med Taha Ahmed. Ham ville DCF’s UK heller ikke have med til T-20 turneringen i Dubai i efteråret, men efter tre dage blev han tilkaldt pga. af en skade, han kom øjeblikkeligt på holdet og blev topscorer i først kamp.
Tilbage til Zameer. Landsholdet skulle i weekenden på træningstur til Sussex og spille to landskampe mod Guernsey.
En af de udtagne spillere, der i øvrigt sjældent gør væsen af sig, kunne ikke få visum og med to dages varsel var Zameer åbenbart ikke til at komme udenom. Og ligesom med Taha blev han topscorer i sin debutkamp – og det endda med en halvleg, der i tempo netop levede op til, hvad moderne 50/50 cricket tilsiger.
Mod Guernsey lavede han 46 på 46 bolde i en halvleg på 215.
Ifølge referatet var Amjad Khan derefter firing på all cylinders og har en fart, som mange ikke møder til dagligt. Dette gjorde, at han blæste i gennem og havde 3 for 11 da han stoppede efter første spell og endte med 4/35. Danmark, der lavede 215, vandt med 28 point.
Herhjemme mødte vores .2. hold for anden gang på to uger nyoprykkede Taastrup, der nok har fortrudt, at de rykkede op. Denne gang valgte Taastrup den rigtige side af mønten og skyndte sig til gærdet og var ude efter 23 overs for 70.
Vores nye lille fund Zeshan Khan skar igennem taastrupperne og havde 4/13, da han ikke måtte mere.  Tarandit Singh – på orlov fra 1. holdet – havde fremragende .hjælp fra Bobby Malik, der snuppede to eminente greb i outfielden og en endte med 4/19.
Og i Bobby Maliks sikre næver
Det er altså et godt baghåndgreb, som Bobby Malik snupper
Sair Anjum startede forrige efterår et projekt med at lægge den kasteform, der havde skaffet ham på landsholdet, om. Man kan på sin vis sige at det er lykkedes , da hans aflevering nu ser rigtig ud, desværre ender bolden ikke rigtigt. Han har så i stedet kastes sig over en rimelig succesrig tilværelse som slugger på 2. holdet og man må sige, at Taastrups kastning og mark er et passende sted for ham at udøve den aktivitet.. På 26 bolde knaldede han 44 not out ud, mere rolig var Imran Raja Khan med 22 not out på 24 bolde og Svanholm passerede på ni overe.
Dommer Johan Luther, der er vendt tilbage efter mindst ti års fravær, bemærkede efterfølgende , at han alle dage havde været et dumt svin, så han krævede fuldt honorar, selvom kampen kun bestod af 31 overe.
Vi vil nu gerne sige til Luthers forsvar, at han på trods af honorarkravet altid har været den fuldendte dommergentleman. Mest kan man vel bebrejde ham hans gærdespil i sin tid Det var så langsomt og så var han ikke til at få ud..
En ret overbevisende sejr
Vores juniorhold vandt for 4. gang – denne gang over den ny klub Copenhagen, der slet ikke var tossede. Lørdag aften spillede holdet en privatkamp mod Herlevs seniorhold og vandt en ”cliffhanger”..
Drengene kom i gang efter en sejr i øsende regnvejr over Ishøj, mens lilleputterne har fået to kampe aflyst, men dog kom i gang i et lilleput-B stævne søndag mod Copenhagen. Også dette stævne blev delvist ødelagt pga. Regn.
Fra årets første lilleputkamp. Trods første kamp ved Copenhagen-spilleren hvordan man skal gestikulere